Document ID: 31987D0052

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 12ης Δεκεμβρίου 1986
για την παράταση της αδείας από κοινού πώλησης καυσίμων των εταιρειών Houilleres du Bassin de Lorraine και Saarbergwerke AG, από την «Saarlor»
(87/52/ΕΚΑΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 65,
την αίτηση της 4ης Αυγούστου 1986,
Εκτιμώντας:
ότι με την απόφαση αριθ. 44/59 (1), όπως τροποποιήθηκε τελευταία από την απόφαση αριθ. 82/146/ΕΚΑΧ (2), η Επιτροπή χορήγησε άδεια για την από κοινού πώληση καυσίμων της Houilleres du Bassin de Lorraine και της Saarbergwerke AG από την «L'Union Charbonniere Sarro-Lorraine», Societe par Actions Franco-Allemande-Saar-Lothringische Kohlenunion, Deutsch-Franzoesische Gesellschaft auf Aktien («Saarlor»), εγκαταστημένη στο Saarbruecken και στο Strasbourg·
ότι η διάρκεια ισχύος της εν λόγω άδειας έχει παραταθεί τελευταία, μέχρι 31ης Δεκεμβρίου 1986 με την απόφαση αριθ. 82/146/ΕΚΑΧ·
ότι με επιστολή της 4ης Αυγούστου 1986, οι ενδιαφερόμενοι γνωστοποίησαν ότι παρέτειναν μέχρι 31ης Δεκεμβρίου 1891 τη διάρκεια ισχύος της συμφωνίας που είχαν συνάψει για τις από κοινού πωλήσεις τους, και η οποία έληγε στις 31 Δεκεμβρίου 1986, ζήτησαν δε την αντίστοιχη παράταση της διάρκειας ισχύος της άδειας·
ότι οι λόγοι για τους οποίους η Επιτροπή ενέκρινε μέχρι 31ης Δεκεμβρίου 1986 τις συμφωνίες μεταξύ των ενδιαφερομένων εξακολουθούν να υφίστανται, όσον αφορά τόσο τη βελτίωση της διανομής χάρις στις από κοινού πωλήσεις όσο και του ουσιώδη χαρακτήρα των συμφωνιών αυτών για την επίτευξη του εν λόγω αποτελέσματος και τη διατήρηση του ανταγωνισμού στην κοινή αγορά, όπως προβλέπεται από το άρθρο 65 παράγραφος 2 στοιχείο γ) ·
ότι οι εν λόγω συμφωνίες συνεχίζουν κατά συνέπεια να ανταποκρίνονται στα κριτήρια χορήγησης της άδειας που προβλέπεται από το άρθρο 65 παράγραφος 2 της συνθήκης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Παρατείνεται μέχρι τις 31 Δεκεμβρίου 1991 η διάρκεια ισχύος της απόφασης αριθ. 44/59.
Άρθρο 2
Η παρούσα απόφαση απευθύνεται στις ενδιαφερόμενες εταιρείες και την Saarlor.
Βρυξέλλες, 12 Δεκεμβρίου 1986.

Labels: 3
14